Medel'jin

Medel'jin (), oficialižikš Medel'jinan municipalitet (), om Kolumbijan kahtenz' surtte lidn (Bogotan jäl'ghe), Antjokii-agjan (departamentan) pälidn.

 Istorii 
Eländpunktan aluz om pandud vl 1616. Torokanvuitte šingotez oli kuldan löudmižsijihe sidotud Antjokijas.

 Geografijan andmused 
Medel'jin seižub Andiden pohjoižes, sijadase 1500 m ü.m.t. korktusil, sen täht ekvatorialine klimat om pehmed.

Lujad manrehkaidused oliba Antjokii-departamentas vozil 1911 (7.2 ballad Rihteran pordhišton mödhe), 1938 (7.0), 1952 (6.7), 1962 (5.6), 1977 (6.5), 1992 (6.6/7.1).

 Administrativine jagand 
Medel'jinan municipalitet ühtištub 5 lidnankundad Medel'jin-lidnanke. Kaik ned alajagasoiš 271 rajonaks.

Medel'jin-lidn jagase 6 zonha, ned kogotas 16 kommunaspäi.

 Eläjad 
Vl 2014 lidnan eläjiden lugu oli 2 441 123 ristitud. Medel'jin om valdkundan kahtenden lidnaglomeracijan keskuz, 3 731 447 ristitud vl 2014.

 Transport 
Om kaks' lendimportad. Kordovan Hosen Marijan nimel nimitadud rahvahidenkeskeine lendimport (MDE) sijadase 29 km päivnouzmpolehe Rionegro-lidnas-kaimdajas (valdkundansüdäimižed da rahvahidenkeskeižed reisad). Herreran Olajan lendimport (EOH) tegeb reisid vaiše valdkundan südäimes.

Vspäi 1995 metro radab lidnas (2 jonod, 28 stancijad, 32 km raudted). Se om üks'jäine Kolumbijas.

 Sebruzlidnad 
  Arekip, Peru
  Armenii, Kolumbii
  Barkisimeto, Venesuel
  Barselon, Ispanii
  Benito Huares, Meksik
  Bil'bao, Ispanii
  Buenos Aires, Argentin
  Čikago, Illinois, AÜV
  Florencii, Italii
  Fort Loderdeil, Florid, AÜV  Gold Kost, Kvinslend, Avstralii
  Guajakil', Ekvador
  Gvadalahar, Meksik
  Inverness, Šotlandii, Sur' Britanii
  Kioto, Japonii
  Kito, Ekvador
  Kordov, Argentin
  Lim, Peru
  Manisales, Kolumbii
  Marakaibo, Venesuel  Mehiko, Meksik
  Mendos, Argentin
  Milan, Italii
  Monterrei, Meksik
  Nankin, Czänsu, Kitai
  Napol', Italii
  Oksford, Anglii, Sur' Britanii
  Pereir, Kolumbii
  Rio-de-Žaneiro, Brazilii
  Rosario, Argentin  San Paulu, Brazilii
  Saragos, Ispanii
  Takuarembo, Urugvai
  Uz' Jork, Uz' Jork-štat, AÜV
  Valensii, Venesuel
  Val'paraiso, Čili
  Varn, Bolgarii

 Homaičendad 

 Irdkosketused 
 Lidnan oficialine portal (medellin.gov.co).  


Kategorii:Kolumbijan lidnad
Kategorii:Eländpunktad kirjamišton mödhe
*